கரோலின் டி. ஜென்டில்

கரோலின் டோரிஸ் ஜென்டில்(Caroline Doris Gentile) (ஜனவரி 24, 1924-செப்டம்பர் 19,2008) என்பவர் அமெரிக்காவைச் சேர்ந்த உடற்கல்வி ஆசிரியர் ஆவார். 1946ல் மெயின் பல்கலைகழகத்தில் உடற்கல்வி ஆசிரியையாக சேர்ந்து உடற்கல்விக்கான கலைத் திட்டத்தையும் வடிவமைத்து கொடுத்துள்ளார். மேலும் மெயின் பல்கலைகழத்தின் உடற்கல்வி துறைக்கு ஐந்து லட்சம் டாலர் பரிசளித்துள்ளார்.

 ஆரம்ப காலம் மற்றும் கல்வி 
கரோலின், அமெரிக்காவின் மாசச்சூசெட்ஸ் மாநிலத்தில் ஜெரார்டோ ஜென்டில் மற்றும் டோனடா புச்செல்லி ஜென்டில் என்ற தம்பதிக்கு மகளாகப் பிறந்தார். இவருக்கு நான்கு சகோதரர்களும், நான்கு சகோதரிகளும் உள்ளனர்.

வளைதடிப் பந்தாட்டம், கூடைப்பந்தாட்டம், கால்பந்து, டென்னிசு, மற்றும் அடிபந்தாட்டம், இறகுப்பந்தாட்டம் போன்ற விளையாட்டுகளை நியூட்டன் மேல்நிலை பள்ளியில் சிறப்பாக விளையாடியதனால், அப்பள்ளியின் ஆண்டு புத்தகத்தில் இவரின் பெயர் சிறந்த விளையாட்டு வீராங்கனை என்ற தலைப்பில் இடம்பிடித்தது.

 விருதுகள் 
1996 ஆம் ஆண்டு நடைபெற்ற மெயின் பல்கலைகழகத்தின் ஐம்பதாவது ஆண்டுவிழாவின் போது கரோலினுக்கு முனைவர் பட்டம் அளித்து சிறப்பித்தது.

 மேற்கோள்கள் 

 http://bangordailynews.com/2008/09/23/obituaries/caroline-d-gentile/
 https://news.google.com/newspapers?nid=1914&dat=20000218&id=Ms0gAAAAIBAJ&sjid=p2oFAAAAIBAJ&pg=3791,3053388&hl=en

பகுப்பு:1924 பிறப்புகள்
பகுப்பு:2008 இறப்புகள்
பகுப்பு:கொலம்பியா பல்கலைக்கழக முன்னாள் மாணவர்கள்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்